Ako milovníčka kvetín a ruží som zostala uchvátená, aké jedinečné ruže rastú v Turecku. Jedinečná je ich farba. Sú totiž čierne! Už teraz sa teším, ako si tieto svetové unikáty pôjdem pozrieť zblízka na východ Turecka. Čierna ruža nesie aj meno Arabská ruža.
Na svete poznáme takmer všetky šľachtené kúsky ruží, poznáme rôzne farebné odtiene od červenej bielej klasiky až po modrú, avšak v Turecku rastú aj veľmi ojedinelé čierne ruže.
Vedeli ste, že jedine v Turecku sa vyskytujú čierne ruže? Po turecky sa nazývajú Karagul. Kara ako čierna a gul ako ruža. V provincii Sanliurfa sa v priebehu letných mesiacov klasické ruže sfarbia do vínovo-tmava neskôr do čierna. Tento pozoruhodný unikát si môžete vychutnať jedine tam, zatiaľ nikde inde na svete.
Prečo sú čierne ruže čierne?
Určite sa pýtate, ako je možné, že práve čierne ruže rastú iba na východe Turecka a prečo sú čierne. Odpoveď je jednoduchá. Je to v dôsledku výbornej kvality pôdy, jej živinám a prahistorickej rieke Eufrat, ktorá tade preteká. V priebehu minulých rokov im hrozilo, že úplne vyhynú, ale ochrancovia prírody sa snažili tento unikát zachrániť. A aj sa im to podarilo. Vysadili semená aj inde.
Naozaj sa im to aj podarilo a čierne ruže v oblasti Sanliurfy sú ešte stále živé. Pútajú pozornosť svojou unikátnou tmavou farbou. V súčasnosti ich vysadili aj na inom mieste, pretože ich chcú zachovať a najmä preto, lebo ich plánujú predávať do iných krajín.
Vedci v súčasnosti pracujú na projekte, ako tieto ruže zachrániť a začať profitovať z ich unikátnosti. Sanliurfa sa nachádza v juhovýchodnej časti Turecka. Ruže konkrétne rástli v maličkej dedinke Halfeti.
Na čo sa čierna ruža používa?
Používajú sa na výrobu rôznych výrobkov. Dávajú sa väčšinou do parfumov, medov či čajov. Čierna Ruža z Halfeti má jedinečnú farbu aj vôňu. Tento skrytý ďaleký kraj odhaľuje skutočné pozoruhodnosti. Presvedčte sa o nich sami.
Pre viac informácii nás nájdete na sociálnych sieťach
Instagram: https://www.instagram.com/ochutnejturecko/
Fotografie: unsplash.com